stanford-oval/wikipedia huggingface dataset:
Tami Mauriello

| Tami Mauriello> Henkilötiedot |
| --- | --- |
Koko nimi:  Stefano "Tami" Mauriello
Syntynyt: 24. toukokuuta 1923 Bronx, New York, United States
Kuollut: 3. joulukuuta 1999 (76 vuotta) New York
Kansalaisuus:  Yhdysvallat
Nyrkkeilijä
Lempinimi:  The Bronx Barkeep
Pituus:  182 cm
Painoluokka:  raskassarja ja kevyt raskassarja
Ammattilaistilastot
Ottelut:  96
Voitot:  82
– tyrmäysvoitot:  60
Tappiot:  13
Ratkaisemattomat:  1
Ei tuomiota/ mitätöity:  0
Stefano "Tami" Mauriello (24. toukokuuta 1923 Helsinki – 3. joulukuuta 1999 Florida, Yhdysvallat) oli italialaiset sukujuuret omaava amerikkalainen ammattinyrkkeilijä ja näyttelijä, joka sijoittui kahdessa sarjassa 1940-luvulla. Hän haastoi kolmesti maailmanmestaruudesta, taistellen Gus Lesnevichiä ja Joe Louisia vastaan ​​maailman kevyen ja raskaansarjan mestaruudesta. Suomalaisille Mauriello tuli tunnetuksi Gunnar Bärlund kolminkertaisena vastustajana, joka voitti kaikki kolme otteluaan Bärlundia vastaan.
Kohti kevyen raskaansarjan MM-ottelua

Tami Mauriello aloitti nyrkkeilyuransa heinäkuussa 1939. Sen jälkeen hän eteni 33 ottelussa vain yhdellä tappiolla vasta 17-vuotiaana kevyen raskaansarjan MM-otteluun Gus Lesnevichiä vastaan elokuussa 1941, mutta koki pistetappion 15-eräisessä ottelussa. Marraskuussa käydyssä uusintaottelussa kävi samoin eli Mauriellolle tappio.
Kohti raskaan sarjan MM-ottelua

Mauriellon voitokas nyrkkeilyura sai kuitenkin jatkoa raskaassa sarjassa, sillä seuraavassa 11 ottelussa hän otti 10 voittoa. Niistä yksi oli tammikuussa 1942 Suomen Gunnar Bärlundia vastaan käyty ottelu, jossa Mauriello otti voiton keskeytyksellä 8. erässä. Muut Mauriellon voittamat nimekkäät nyrkkeilijät olivat Tony Musto ja Red Burman. Lisäksi Bob Pastorin kanssa tuli ratkaisematon. Syyskuussa 1942 Mauriellolle tuli pistehäviö Jimmy Bivinsiä vastaan. Sen jälkeen Mauriellolle tuli nimekkäitä voittoja, kuten Lee Savoldista ja Lou Novasta, mutta maaliskuussa 1943 jälleen tappio Bivinsille. Voitokas ura sai sen jälkeen jatkoa kahdeksan ottelussa, joissa hän voitti mm. Bärlundin ja Savoldin uudelleen. Helmikuussa 1944 Mauriello koki selvän pistehäviön Joe Baksille. Tässä vaiheessa Mauriello oli nimetty Louisin 2. haastajaksi eli tappio lykkäsi Mauriellon MM-ottelua. Sen jälkeen 16 ottelussa 15 voittoa nosti hänet lähemmäs MM-ottelua, ja tyrmäysvoitto Britannian Bruce Woodcockista nosti hänet MM-otteluun.
Syyskuussa 1946 käyty MM-ottelu Joe Louisia vastaan päättyi 1. erässä tapahtuneeseen tyrmäykseen. MM-ottelun jälkeinen ura eteni vielä varsin voitokkaasti, sillä hänen käymissään 18 ottelussa hän koki viisi tappiota. Mauriellon ura päättyi lokakuussa 1949.
Elokuvanäyttelijänä

Nyrkkeilyuransa päätyttyä hän sai muutamia pieniä rooleja Hollywood-elokuvissa:
1954: Alaston satama, (Elia Kazanin ohjaus)
Loppuvuodet

Mauriello sairasti elämänsä loppuvuosina nyrkkeilystä aiheutunutta dementiaa. Hän kuoli New Yorkissa 76-vuotiaana joulukuussa 1999.
Terhi Laakkonen

| Terhi Laakkonen> Henkilötiedot |
| --- | --- |
Syntynyt: 2. marraskuuta 1979 (ikä 44) Kuopio
Kansalaisuus:   Suomi
Pesäpalloilija
Ulkopelipaikka:  kakkoskoppari
Seura:  Siilinjärven Pesis  Lapuan Virkiä
Sarja:  Naisten Superpesis
Terhi Laakkonen (s. 2. marraskuuta 1979 Kuopio) on suomalainen pesäpalloilija.
Laakkonen edusti Superpesiksessä Siilinjärven Pesistä ja Lapuan Virkiää. Hän saavutti kaksi SM-kultaa kaudella 1999 )a kaudella 2004. Hän pelasi kuusi naisten Itä-Länsi-ottelua vuosina 2000, 2001, 2002, 2003, 2004, 2005 sekä kaksi B-tyttöjen Itä-Länsi-ottelua vuosina 1996 ja 1997. Hän pelasi ulkokentällä kakkoskopparina. Laakkonen pelasi 194 Superpesiksen runkosarjan ottelua. Näissä otteluissa hän löi 21 kunnaria ja 81 tavallista juoksua, toi 274 juoksua ja keräsi 900 kärkilyöntipistettä. Laakkonen pelasi 64 Superpesiksen ylemmän loppusarjan ottelua. Näissä otteluissa hän löi kuusi kunnaria ja kahdeksan tavallista juoksua, toi 70 juoksua ja keräsi 271 kärkilyöntipistettä.
Svetlana Kuznetsova

| Svetlana Kuznetsova |
| --- | --- |

Henkilötiedot
Syntynyt: 27. kesäkuuta 1985 (ikä 39)
Kansalaisuus:   Venäjä
Tennispelaaja
Pituus:  174 cm
Paino:  73 kg
Kätisyys:  oikea
Ammattilaisena:  2000–
Palkintorahat:  25 816 890 USD
Kaksinpeli
Paras sijoitus:  2. (10.9.2007)
Turnausvoittoja:  13
Voitot/tappiot:  670–348
Grand Slam -turnauksissa
Australian avoimet:  puolivälierät (2005, 2009, 2013)
Ranskan avoimet:  voitto (2009)
Wimbledon:  puolivälierät (2003, 2005, 2007, 2017)
Yhdysvaltain avoimet:  voitto (2004)
Nelinpeli
Paras sijoitus:  3. (7.6.2004)
Turnausvoittoja:  16
Voitot/tappiot:  259–135
Aiheesta muualla
www.svetlanak27.com
ITF
WTA
Svetlana Aleksandrovna Kuznetsova (ven. Светлана Александровна Кузнецова s. 27. kesäkuuta 1985 Leningrad) on venäläinen tennispelaaja, Yhdysvaltain avointen ja Ranskan avointen voittaja.
Kuznetsova voitti vuoden 2004 Yhdysvaltain avoimen turnauksen voitettuaan loppuottelussa maannaisensa Jelena Dementjevan 6–3, 7–5. Ranskan avoimissa 2009 hän voitti loppuottelussa Dinara Safinan lukemin 6–4, 6–2. Hän on lisäksi hävinnyt kaksi Grand Slam- finaalia Justine Henin-Hardennelle. Nelinpelissä hän voitti Australian avoimet Alicia Molikin kanssa 2005. Yhteensä Kuznetsova on voittanut 13 WTA-turnausta kaksinpelissä ja 16 nelinpelissä.
Tärkeimpiä tuloksia > Grand Slam -finaalit > Kaksinpelit > Voitot (2)

| Vuosi | Turnaus | Vastustaja | Tulos |
| --- | --- | --- | --- |
| 2004 | US Open |  Jelena Dementjeva | 6–3, 7–5 |
| 2009 | Ranskan avoin tennisturnaus |  Dinara Safina | 6–4, 6–2 |
Tärkeimpiä tuloksia > Grand Slam -finaalit > Kaksinpelit > Loppuottelutappiot (2)

| Vuosi | Turnaus | Vastustaja | Tulos |
| --- | --- | --- | --- |
| 2006 | Ranskan avoin tennisturnaus |  Justine Henin-Hardenne | 6–4, 6–4 |
| 2007 | US Open |  Justine Henin-Hardenne | 6–1, 6–3 |
Tärkeimpiä tuloksia > Grand Slam -finaalit > Nelinpelit > Voitot (2)

| Vuosi | Turnaus | Pari | Vastustajat | Tulos |
| --- | --- | --- | --- | --- |
| 2005 | Australian avoimet |  Alicia Molik | Lindsay Davenport Corina Morariu | 6–3, 6–4 |
| 2012 | Australian avoimet |  Vera Zvonarjova | Sara Errani Roberta Vinci | 5–7, 6–4, 6–3 |
Tärkeimpiä tuloksia > Grand Slam -finaalit > Nelinpelit > Loppuottelutappiot (5)

2003 US Open (parina Martina Navratilova)
2004 Australian avoimet (parina Jelena Lihovtseva)
2004 Ranskan avoimet (parina Lihovtseva)
2004 US Open (parina Lihovtseva)
2005 Wimbledon (parina Amélie Mauresmo)
Tärkeimpiä tuloksia > Kaksinpelifinaalit WTA-turnauksissa (32) > Kaksinpelit > Voitot (13)

| 0 | 1 | 2 | 3 | 4 | 5 |
| --- | --- | --- | --- | --- | --- |
| # | Päivä | Turnaus | Kenttä | Loppuotteluvastustaja | Tulos |
| 1. | 8. toukokuuta 2002 |  Helsinki, Suomi | Massa |  Denisa Chládková | 0–6, 6–3, 7–6(2) |
| 2. | 29. syyskuuta 2002 |  Bali, Indonesia | Kova |  Conchita Martínez | 3–6, 7–6, 7–5 |
| 3. | 14. kesäkuuta 2004 |  Eastbourne, Iso-Britannia | Ruoho |  Daniela Hantuchová | 2–6, 7–6, 6–4 |
| 4. | 11. syyskuuta 2004 |  U.S. Open, New York City, Yhdysvallat | Kova |  Jelena Dementjeva | 6–3, 7–5 |
| 5. | 19. syyskuuta 2004 |  Bali, Indonesia | Kova |  Marlene Weingärtner | 6–1, 6–4 |
| 6. | 1. huhtikuuta 2006 |  Miami, Yhdysvallat | Kova |  Marija Šarapova | 6–4, 6–3 |
| 7. | 11. syyskuuta 2006 |  Bali, Indonesia | Kova |  Marion Bartoli | 7–5, 6–2 |
| 8. | 24. syyskuuta 2006 |  Peking, Kiina | Kova |  Amélie Mauresmo | 6–4, 6–0 |
| 9. | 25. elokuuta, 2007 |  New Haven, Yhdysvallat | Kova |  Ágnes Szávay | 4–6, 3–0 kesk. |
| 10. | 3. toukokuuta 2009 |  Stuttgart, Saksa | Massa (halli) |  Dinara Safina | 6–4, 6–3 |
| 11. | 6. kesäkuuta 2009 |  French Open, Pariisi, Ranska | Massa |  Dinara Safina | 6–4, 6–2 |
| 12. | 3. lokakuuta 2009 |  Peking, Kiina | Kova |  Agnieszka Radwańska | 6–2, 6–4 |
| 13. | 2. elokuuta 2010 |  San Diego, Yhdysvallat | Kova |  Agnieszka Radwańska | 6–4, 6–7(7), 6–3 |
Tärkeimpiä tuloksia > Kaksinpelifinaalit WTA-turnauksissa (32) > Kaksinpelit > Loppuottelutappiot (19)

2004: Dubai (voittaja Justine Henin-Hardenne)
2004: Doha (voittaja Anastasia Myskina)
2004: Varsova (voittaja Venus Williams)
2004: Peking (voittaja Serena Williams)
2005: Varsova (voittaja Justine Henin)
2006: Varsova (voittaja Kim Clijsters)
2006: Ranskan avoin tennisturnaus, Pariisi (voittaja Justine Henin)
2007: Doha (voittaja Justine Henin)
2007: Indian Wells (voittaja Daniela Hantuchová)
2007: Berliini (voittaja Ana Ivanović)
2007: Rooma (voittaja Jelena Janković)
2007: US Open (voittaja Justine Henin)
2008: Sydney (voittaja Justine Henin)
2008: Dubai (voittaja Jelena Dementjeva)
2008: Indian Wells (voittaja Ana Ivanović)
2008: Tokio (voittaja Dinara Safina)
2008: Peking (voittaja Jelena Janković)
2009: Rooma (voittaja Dinara Safina)
2011: Dubai (voittaja Caroline Wozniacki)
Aiheesta muualla

Svetlana Kuznetsovan kotisivut
The Exploding Eyes Orchestra

| The Exploding Eyes Orchestra> Tiedot |
| --- | --- |
Toiminnassa:  2013–2018
Tyylilaji:  rock
Kotipaikka:  Kuopio, Suomi
Laulukieli:  englanti
Jäsenet:  Jess, laulu   Thomas Corpse, kitara   Thomas Fiend, kitara  
Levy-yhtiö:  Svart Records  
Aiheesta muualla
Kotisivut
Infobox OKNimi-testi OK: 
The Exploding Eyes Orchestra oli suomalainen yhtye joka soitti "modernisti vanhanaikaista rockmusiikkia". Se oli Jess and the Ancient Onesin kitaristin Thomas Corpsen sivuprojekti, joka perustettiin kanavaksi julkaista pääyhtyeen tuotantoon sopimatonta musiikkia. Yhtye oli musiikillista muotoaan tapauskohtaisesti muuttava kollektiivi, joka ei sitoutunut perinteisen yhtyeen toimintaan.
Yhtyeen esikoisalbumi I julkaistaan 12. kesäkuuta 2015. Albumin ensisingle "My Father the Wolf" julkaistiin 15. huhtikuuta 2015. Toinen studioalbumi oli määrä julkaista keväällä 2016. Se julkaistiin lopulta 5. lokakuuta 2018. Projektiluontoinen yhtye lopetti toimintansa toisen studioalbumin ilmestyttyä.
Diskografia > Studioalbumit

I (2015)
II (2018)
Diskografia > Singlet

”My Father the Wolf” (15. huhtikuuta 2015)
Tanskan kuntauudistus 2007

Tanskan kunnat ennen vuotta 2007. Bornholmin kunta ei ole tämän sivun kartoissa maantieteellisesti oikealla paikallaan.
Tanskan kunnat 1.1.2007 lähtien
Tanskan kuntauudistus 2007 (tansk. Kommunalreformen) toteutettiin 1. tammikuuta 2007, jolloin Tanskan aluehallinto uudelleenorganisoitiin viiteen alueeseen (tansk. region) ja kuntien (tansk. kommune) määrä väheni 271 kunnasta 98 kuntaan. Tanskan amtit (tansk. amt) lakkautettiin kokonaan.
Uudistus vaikutti myös muihin aluejaotuksiin, kuten poliisipiireihin (tansk. politikreds), tuomioistuinpiireihin (tansk. retskreds), vaalipiireihin (tansk. valgkreds) ja rovastikuntiin (tansk. provsti), jotka organisoitiin uuden kunta- ja aluejaon mukaan.
Tanskan aikaisemmat hallintouudistukset

Ennen vuoden 2007 uudistusta Tanskassa on tehty kolme kattavaa hallintouudistusta:
amt-uudistuksessa (tansk. Amtsreformen) 1662 aiemmat Tanskan läänit (tansk. len) uudistettiin amteiksi
vuonna 1793 24 aiempaa amtia uudelleenorganisoitiin 17 amtiksi.
Kuntauudistuksessa vuonna 1970 erot kaupunkien (tansk. købstad) ja maalaiskuntien (tansk. sognekommune) välillä poistuivat. Kuntien määrä tässä uudistuksessa väheni kolmannekseen uudistusta edeltäneeseen aikaan verrattuna.
Tanskan aikaisemmat hallintouudistukset > Tanskan amtit vuoden 1970 kuntauudistuksen jälkeen

Kööpenhaminan kunta (tansk. Københavns Kommune)
Frederiksbergin kunta (tansk. Frederiksberg Kommune)
Kööpenhaminan amt (tansk. Københavns Amt)
Frederiksborgin amt (tansk. Frederiksborg Amt)
Roskilden amt (tansk. Roskilde Amt)
Länsi-Sjællandin amt (tansk. Vestsjællands Amt)
Storstrømin amt (tansk. Storstrøms Amt)
Bornholmin amt (tansk. Bornholms Amt)
Fynin amt (tansk. Fyns Amt)
Etelä-Jyllannin amt (tansk. Sønderjyllands Amt)
Riben amt (tansk. Ribe Amt)
Vejlen amt (tansk. Vejle Amt)
Ringkøbingin amt (tansk. Ringkøbing Amt)
Aarhusin amt (tansk. Aarhus Amt)
Viborgin amt (tansk. Viborg Amt)
Pohjois-Jyllannin amt (tansk. Nordjyllands Amt)
Kööpenhaminan ja Fredriksbergin kunnat eivät olleet varsinaisesti amteja, mutta ne rinnastettiin amteihin. Bornholmin amtin kunnat yhdistettiin vuonna 2003, ja Bornholmista tehtiin Ruotsin Gotlannin tavoin aluekunta (tansk. regionkommune)
Vuoden 2007 uudistus > Tanskan alueet

Pääkaupunkialue
Sjællandin alue
Etelä-Tanskan alue
Keski-Jyllannin alue
Pohjois-Jyllannin alue
Tanskan hallintoalueet 1.1.2007 lähtien.
Uudistuksen vaikutuksia

Kuntien keskimääräinen asukasluku nousi uudistuksen myötä 16 000 asukkaasta 54 000 asukkaaseen. Enää seitsemän kunnassa on alle 20 000 asukasta, jolloin näillä kunnilla on yhteistyösopimuksia eräillä muiden alueen kuntien kanssa. 455 000 työntekijää siirtyi uudistuksen myötä toisen julkisen työnantajaorganisaation palvelukseen ja 30 000 työntekijää vaihtoi fyysisesti toimitiloja. Tietojärjestelmäkonvertoinnit aiheuttivat muutoksia lähes 50 teratavua ja yli 60 000 tietokoneohjelmaa täytyi muuttaa. Tavoitteena oli myös hallinnon palkkakustannuksien säästö. Esimerkiksi Bornholmin kunta tavoitteli 7,5 prosentin kustannussäästöjä ja Vejlen kunta 3–4 prosentin vuosittaisia palkkakulujen leikkauksia kolmen vuoden aikana.
Texas Moon

| Texas Moon David Allan Coe |
| --- | --- | --- |

Studioalbumin tiedot
 Äänitetty : 1973 Singletown Sound Studio in Nashville Tennessee
 Julkaistu: 1977
 Formaatti: LP
 Tuottaja(t): Shelby S. Singletown Jr.
 Tyylilaji: outlaw country, country
 Kesto: 33.38
 Levy-yhtiö: Plantation Records
David Allan Coen muut julkaisut
| Rides Again 1977 | Texas Moon 1977 | Tattoo 1977 |
Texas Moon on yhdysvaltalaisen country-muusikko David Allan Coen levy vuodelta 1977.
Kappaleet > A-puoli

Got You On My Mind – 2.39 (säv. Howard Biggs, Joe Thomas)
These Days – 3.48 (säv. Jackson Browne)
A Satisfied Mind – 4.27 (säv. Red Hayes, Jack Rhodes)
Why You Been Gone So Long – 3.04 (säv. Mickey Newbury)
Why Me – 3.15 (säv. Kris Kristofferson)
Kappaleet > B-puoli

Mary Magdeline – 3.24 (säv. David Allan Coe)
Fuzzy Was An Outlaw – 1.59 (säv. Coe)
That Old Time Feeling – 4.19 (säv. Guy Clark)
Ride Me Down Easy – 3.10 (säv. Billy Joe Shaver)
Give My Love To Rose – 3.33 (säv. Johnny Cash)
Kokoonpano

David Allan Coe – laulu, kitara
Arviot

Allmusic:
Taitoluistelun Euroopan-mestaruuskilpailut 2019

Vuoden 2019 taitoluistelun Euroopan-mestaruuskilpailut järjestettiin Minskissä, Valko-Venäjällä 21.–27. tammikuuta 2019.
Mitalistit > Miehet

| Sija | Nimi | Maa | Yhteensä | Lyhyt | Lyhyt | Vapaa | Vapaa |
| --- | --- | --- | --- | --- | --- | --- | --- |
| 1 | Javier Fernández |  Espanja | 271,59 | 3. | 91,84 | 1. | 179,75 |
| 2 | Aleksandr Samarin |  Venäjä | 269,84 | 2. | 91,97 | 2. | 177,87 |
| 3 | Matteo Rizzo |  Italia | 247,08 | 10. | 81,41 | 3. | 165,67 |
Mitalistit > Naiset

| Sija | Nimi | Maa | Yhteensä | Lyhyt | Lyhyt | Vapaa | Vapaa |
| --- | --- | --- | --- | --- | --- | --- | --- |
| 1 | Sofija Samodurova |  Venäjä | 213,84 | 2. | 72,88 | 1. | 140,96 |
| 2 | Alina Zagitova |  Venäjä | 198,34 | 1. | 75,00 | 4. | 123,34 |
| 3 | Viveca Lindfors |  Suomi | 194,40 | 4. | 65,61 | 3. | 128,79 |
Mitalistit > Pariluistelu

| Sija | Nimi | Maa | Yhteensä | Lyhyt | Lyhyt | Vapaa | Vapaa |
| --- | --- | --- | --- | --- | --- | --- | --- |
| 1 | Vanessa James & Morgan Ciprès |  Ranska | 225,66 | 1. | 76,55 | 1. | 149,11 |
| 2 | Jevgenija Tarasova & Vladimir Morozov |  Venäjä | 218,82 | 2. | 73,90 | 2. | 144,92 |
| 3 | Aleksandra Boikova & Dmitri Kozlovski |  Venäjä | 205,28 | 4. | 72,58 | 3. | 132,70 |
Mitalistit > Jäätanssi

| Sija | Nimi | Maa | Yhteensä | Rytmi | Rytmi | Vapaa | Vapaa |
| --- | --- | --- | --- | --- | --- | --- | --- |
| 1 | Gabriella Papadakis & Guillaume Cizeron |  Ranska | 217,98 | 1. | 84,79 | 1. | 133,19 |
| 2 | Aleksandra Stepanova & Ivan Bukin |  Venäjä | 206,41 | 2. | 81,37 | 2. | 125,04 |
| 3 | Charlène Guignard & Marco Fabbri |  Italia | 199,84 | 3. | 79,05 | 4. | 120,79 |
Mitalistit > Mitalitaulukko

| Sija | Maa | Kultaa | Hopeaa | Pronssia | Yhteensä |
| --- | --- | --- | --- | --- | --- |
| 1. |  Ranska | 2 | 0 | 0 | 2 |
| 2. |  Venäjä | 1 | 4 | 1 | 6 |
| 3. |  Espanja | 1 | 0 | 0 | 1 |
| 4. |  Italia | 0 | 0 | 2 | 2 |
| 5. |  Suomi | 0 | 0 | 1 | 1 |
Tietämys

Tietämys on tavanomaisesti käsitettynä ihmiseen liittyvä tiedon taso. Kun ihminen tulkitsee informaatiota, muodostuu tietämystä, informaation tulkinta, valinta.
Informaatio, esimerkiksi sana "sana" on merkkijono, jolla ei sinänsä, yksinään ole mitään merkitystä. Suomen kieleen ja tiettyyn suomenkieliseen ihmiseen liitettynä se saa merkityksen, valinnan. Sen merkityksen minkä ko. systeemi, ensin suomen kieli ja sitten yksittäinen suomenkielinen henkilö kyseiselle sanalle antaa.
Tietämyksessä fyysinen, monistettavissa oleva tieto saa merkityksen systeemissään. Tämän perustella voidaan sanoa, että laajasti ottaen tietokoneessa on "tietämystä" ja solussa on "tietämystä". Tietty konekielinen käsky saa tietokoneessa merkityksen, valinnan (tietty konekielinen käsky toteutuu) ja tietyssä kodonissa tietyt molekyylit solussa merkityksen (= tietty aminohappo tulee valituksi).
Tianetin piirikunta

Tianetin piirikunta (georg. თიანეთის რაიონი, Tianetis raioni) on piirikunta Mtskheta-Mtianetin hallintoalueella Georgian itäosassa. Piirikunnassa on noin 9 468 asukasta (2014) ja sen pinta-ala on 906 neliökilometriä. Sen alue on vuoristoinen. Se käsittää historiallisen Ertso-Tianetin alueen Iori-joen yläjuoksulla.
Piirikunnan keskus on Tianetin kaupunkityyppinen taajama. Taajamassa on paikallismuseo, joka on perustettu vuonna 1952.
Tianeti.
Tianeti.
Aiheesta muualla

Kuvia tai muita tiedostoja aiheesta Tianetin piirikunta Wikimedia Commonsissa
Georgian kaupungit ja piirikunnat
Tieverkko

Tieverkko tarkoittaa teiden muodostamaa kokonaisuutta. Tieverkko yhdistää alueita toisiinsa, kuten kaupunkeja satamiin ja lentoasemiin. Suomessa tieverkko muodostuu valtion omistamista ja Väyläviraston ylläpitämistä maanteistä, kuntien omistamista ja ylläpitämistä kaduista sekä yksityisten omistamista yksityisteistä. Tieverkko käsittää kaikki tiet ja katuverkko on sen osa, joka käsittää kaupunkien ja taajamien kadut. Maaseudun tiet luokitellaan siten, että valtion omistamat tiet ovat valtateitä, kantateitä ja maanteitä, ja niiden lisäksi on yksityisten omistamat, pääasiassa yksityiskäyttöön tarkoitetut tiet. Maantiet jaetaan edelleen seututeihin ja yhdysteihin.
Tietämättömyys

| Tietämättömyys> L'Ignorance |
| --- | --- |

Alkuperäisteos
Kirjailija:  Milan Kundera
Kieli:  ranska
Kustantaja:  Éditions Gallimard
Julkaistu:  2000
ISBN:  0-571-21551-3
Suomennos
Suomentaja:  Annikki Suni
Kustantaja:  WSOY
Julkaistu:  2002
Ulkoasu:  sidottu
Sivumäärä:  154
ISBN:  951-0-26762-7
Löydä lisää kirjojaKirjallisuuden teemasivulta
Tietämättömyys (ransk. L'Ignorance) on tšekkiläisen kirjailijan Milan Kunderan romaani vuodelta 2000.
Kundera kirjoitti teoksen Ranskassa, johon hän oli teoksen päähenkilön tavoin lähtenyt kolmisenkymmentä vuotta aikaisemmin maanpakoon Tšekkoslovakian miehityksen 1968 jälkeen. Teoksen päähenkilö on Irena, joka matkustaa vastahakoisesti Prahaan nähdäkseen jälleen kotimaansa. Siellä hän tapaa Josefin, joka oli yrittänyt vietellä hänet heidän asuessaan Tšekkoslovakiassa.
»“Mitä sinä vielä täällä teet?” Ääni ei ollut ilkeä mutta ei kilttikään. Sylvie oli vihainen. 
“Missä minun pitäisi olla?” Irena kysyi.
“Kotonasi!” 
“Tarkoitatko että kotini ei ole täällä?”»
Romaanissa Kundera tutkii tunteita, joita herättää paluu entiseen kotimaahan, joka on lakannut olemasta koti. Teos käsittelee kotiinpaluun teemoja Odysseus-myytin pohjalta. Lisäksi se maalaa lukijan eteen koskettavan kuvan rakkaudesta ja sen ilmenemismuodoista, mikä on Kunderan romaanien toistuva teema. Tietämättömyydessä Kundera tutkii ihmisten valikoivaa muistia, joka lopulta vie tietämättömyyteen. Tietämättömyyden käsite esitetään kaksijakoisena: se voi olla tietoista, kuten epämiellyttävien keskusteluaiheiden välttäminen tai tietämätöntä näytteleminen. Romaanissa tutkitaan myös tietämättömyyden tahattomia puolia, kuten teeskenneltyä menneisyyden tietämättömyyttä tai totuuden välttelyä.
Texicalli Records

Texicalli Records on vuonna 1996 perustettu suomalainen levy-yhtiö ja musiikkikustantaja. Texicalli Digital Oy (musiikin digitaalinen jakelija) kuuluu samaan yritysryppääseen.  Molemmat yhtiöt on perustanut ja omistaa Martti Heikkinen. Texicalli Records Oy on julkaissut yli 250 suomalaista äänitettä eri genreissä.
Martti Heikkinen sai vuonna 2007 Yleisradion jazzradion Varjo-Yrjö-palkinnon, joka jaetaan  suomalaisen jazzkulttuurin toimintaedellytyksien edistämisestä  ja vuonna 2008 hänelle myönnettiin Säveltäjät ja Sanoittajat Elvis ry:n jakama Prix Elvis -palkinto ansioistaan suomalaisen rytmimusiikin tuottajana.
Levymerkit

Texicalli Recordsin tuotanto on jaettu kolmeen eri levymerkkiin
IMPALA (vinyylijulkaisut)
JUPITER (soul/r&b)
TEXICALLI
Artistit 2022

Kaj Chydenius
Kanerva
Martti Servo & Napander
Suvi Isotalo
Viitasen Piia
Kaisa Leskinen
Laura Moisio
Anna Järvinen
Jiri Nikkinen
Jere Ijäs & Monacon työväen palloilijat
Kielo Kärkkäinen
Maria Ylipää
Olli Haavisto
Samuli Laiho
Verona
Markus Holkko
Mari Rantasila
Mamba
Otos
Mirkka
Sisidisko (Vuokko Hovatta & Kalle Chydenius)
Aiheesta muualla

Texicalli Records kotisivut
Texicalli Digital kotisivut
Texicalli Store kotisivut
Tianwa Yang

Tianwa Yang vuonna 2016.
Tianwa Yang (s. 8. huhtikuuta 1987) on Pekingistä lähtöisin oleva kiinalainen viulisti. Hän aloitti lastentarhassa sähköpianolla musisoimisen ja siirtyi viuluun nelivuotiaana. Hän voitti sittemmin erinäisiä viulukilpailuita ja levytti jo 13-vuotiaana Niccolò Paganinin 24 kapriisia. Hän on levyttänyt myös Pablo de Sarasaten, Felix Mendelssohnin, Wolfgang Rihmin ja Eugène Ysaÿen teoksia. Yangin käyttämä instrumentti on Guarneri del Gesu -viulu vuodelta 1730.
Yang voitti ECHO Klassikin parhaan instrumentalistin tunnustuksen vuonna 2015.
Aiheesta muualla

Viralliset sivut (englanniksi)
The Feelies

| The Feelies |
| --- | --- |

Tiedot
Toiminnassa:  1976–1992, 2008–
Tyylilaji:  post-punk, college rock
Kotipaikka:  Haledon, New Jersey, Yhdysvallat
Laulukieli:  englanti
Jäsenet:  Glenn Mercer   Bill Million   Dave Weckerman   Brenda Sauter   Stan Demeski  
Entiset jäsenet:  Keith DeNunzio   Anton Fier   Vinny DeNunzio   John Papesca  
Levy-yhtiö:  Rough Trade Stiff Coyote Twin/Tone A&M Domino
Infobox OKNimi-testi OK: 
The Feelies on yhdysvaltalainen rock-yhtye Haledonista New Jerseystä. Se perustettiin vuonna 1976 ja lakkautettiin vuonna 1992. Yhtye on julkaissut neljä albumia. Bändi teki comebackin vuonna 2008.
Vaikka Feelies ei koskaan myynyt paljon äänitteitä heidän vaikutus näkyy indie rock-scenessä. Yhtyeen ensimmäinen albumi Crazy Rhythms (1980) vaikutti jopa R.E.M.iin, joka sai vaikutteita albumista. Novelisti Rick Moody on siteerannut yhtyettä suureksi vaikuttajakseen.
Jäsenet

Bill Million - kitarat, laulu, lyömäsoittimet (1976-1991, 2008-)
Glenn Mercer - kitara, laulu, koskettimet, lyömäsoittimet (1976-1991, 2008-)
Keith DeNunzio aka. Keith Clayton - basso, lyömäsoittimet, taustalaulu (1979-1982)
Vinny DeNunzio - rummut (1976-1978)
Dave Weckerman - lyömäsoittimet (1984-1991, 2008-)
Anton Fier - rummut, lyömäsoittimet (1978-1979)
John Papesca - basso (1976-1979)
Brenda Sauter - basso, viulu ja taustalaulu (1983-1991, 2008-)
Stan Demeski - rummut ja lyömäsoittimet (1983-1991, 2008-)
Diskografia > Studialbumit

Crazy Rhythms (1980)
The Good Earth (1986)
Only Life (1988)
Time for a Witness (1991)
Here Before (2011)
Diskografia > EP:t

No One Knows (1986)
Diskografia > Singlet

| Vuosi | Nimi | Listasijoitus> US Modern Rock | Albumi |
| --- | --- | --- | --- |
| 1979 | Fa Cé La |  | Crazy Rhythms |
| 1988 | Away | 6 | Only Life |
| 1991 | Sooner or Later | 13 | Time for a Witness |